open-index/open-wikipedia-markdown huggingface dataset:
Πρίσκα (αυτοκράτειρα)

Η **Πρίσκα**, λατιν. Prisca (απεβ. 315) ήταν Αυτοκράτειρα ως σύζυγος του Διοκλητιανού Αυτοκράτορα των Ρωμαίων.

## Βιογραφία
Δεν γνωρίζουμε για την καταγωγή των γονέων της. Ο Λακτάντιος αναφέρει, ότι κατά τον Μεγάλο Διωγμό τού 303 πιέστηκαν να "μιανθούν", θυσιάζοντας στους Ρωμαϊκούς θεούς. Αυτό υποβάλει, ότι ήταν χριστιανές ή ευνοϊκά διακείμενες προς τον Χριστιανισμό.

Όταν ο Διοκλητιανός αποσύρθηκε στο Σπαλάτον το 305, η Πρίσκα έμεινε με την κόρη της Βαλερία και τον σύζυγο αυτής, τον Γαλέριο στη Θεσσαλονίκη. Το 311 που απεβίωσε ο Γαλέριος, ο Λικίνιος ανέλαβε ως έμπιστος την φροντίδα των δύο γυναικών. Ωστόσο η Πρίσκα και η Βαλερία διέφυγαν από αυτόν προς τον Μαξιμίνο Δάια. Σύντομα ο Μαξιμίνος έκανε πρόταση γάμου στη Βαλερία, αλλά όταν αυτή αρνήθηκε, ο Μαξιμίνος τη συνέλαβε, την περιόρισε στη Συρία και κατάσχεσε τις ιδιοκτησίες της. Το 313 απεβίωσε ο Μαξιμίνος και ο Λικίνιος βρήκε και φόνευσε τις δύο γυναίκες.

Η Πρίσκα και η Βαλερία, όταν ο Γαλέριος εκτελούσε τους Χριστιανούς, αυτές ήταν συμπαθείς σε αυτούς και όταν οι δύο γυναίκες απεβίωσαν, οι Χριστιανοί τις ανακήρυξαν αγίες: η αγία Αλεξάνδρα της Ρώμης θρυλείται, ότι είναι η σύζυγος του Διοκλητιανού.

## Οικογένεια
Παντρεύτηκε τον Διοκλητιανό Ρωμαίο Αυτοκράτορα και είχε τέκνο:
* Γαλερία Βαλερία απεβ. 315, παντρεύτηκε τον Γαλέριο Ρωμαίο Αυτοκράτορα της Ανατολής.

## Παραπομπές



## Πηγές

*Lactantius, De mortibus persecutorum 15,1.
*Roman Emperors - DIR Diocletian

Κατηγορία:Ρωμαίες Αυτοκράτειρες
Χαριτώ

Η **Χαριτώ**, λατιν. Charito (μέσα 4ου αι.) ήταν Αυτοκράτειρα, ως σύζυγος τού Ιοβιανού Αυτοκράτορα των Ρωμαίων. Μερικοί ιστορικοί αμφιβάλουν, ότι η Χαριτώ έγινε Αυγούστα και δεν υπάρχει αρχαιολογική απόδειξη έως τώρα, που να επιβεβαιώνει ότι έγινε.

## Βιογραφία
### Καταγωγή
Το όνομά της δεν εμφανίζεται στον Αμμιανό Μαρκελλίνο, την κύρια πηγή για τη βασιλεία τού συζύγου της. Η πιο παλαιά πηγή που το αναφέρει, είναι η *Χρονογραφία σύντομος* τού Νικηφόρου Α΄ Πατριάρχη της Κωνσταντινούπολης (6ος-7ος αι.). Τον 9ο αι. το μετέφρασε στα Λατινικά ο Αναστάσιος ο Βιβλιοθηκάριος. Ο ιστορικός Τίμοθυ Μπαρνς θεωρεί, ότι η μη μνεία της στο έργο τού Μαρκελλίνου αντανακλά την έλλειψη της πολιτικής της επιρροής. Ο Μπαρνς αναφέρει, ότι ο Μαρκελλίνος δεν καταγράφει ούτε την Αλβία Δομινίκη σύζυγο τού Ουάλη, η οποία είχε μικρή επιρροή.

Κατά τον Μαρκελλίνο και τον Ζώσιμο η Χαριτώ ήταν κόρη τού Λουκιλλιανού, στρατιωτικού διοικητή στο Σίρμιον κατά τη βασιλεία τού Κωνστάντιου Β΄. Αυτός υπηρέτησε ως διοικητής σε μία αντιπαράθεση με τους Σασσανίδες το 350. Έπειτα υπηρέτησε ως *κόμης τού ανακτόρου (comes domesticorum)* υπό τον Κωνστάντιο Γάλλο τον Καίσαρα.

Το 358-359 ο Λουκιλλιανός και ο Προκόπιος αποτέλεσαν τη δεύτερη πρεσβεία, που έστειλε ο Κωνστάντιος Β΄ στον Σαπούρ Β΄· διαπραγματεύθηκαν όρους της ειρήνης, αλλά επέστρεψαν χωρία αποτελέσματα. Ο Λουκιλλιανός αργότερα προσπάθησε να αντισταθεί στην πρόοδο τού Ιουλιανού και των δυνάμεών του εναντίον τού Κωνσταντίνου Β΄, αλλά ηττήθηκε και απολύθηκε από τον Ρωμαϊκό στρατό, όταν ο Ιουλιανός ανήλθε στον θρόνο.

### Αυτοκράτειρα

### Χήρα

## Πηγές
* Select Works of Emperor Julian (1786), English anthology including a translation of the History of Jovian, p. 364. See also de La Bléterie, J. P., Histoire de Jovien, 1740, i. p. 1-238; and Garland, Lynda, Byzantine Empresses: Women and Power in Byzantium, AD 527-1204, Psychology Press, 1999, p. 229. ISBN 978-0415146883.
* Timothy Barnes, "Ammianus Marcellinus and the Representation of Historical Reality" (1998), page 123
* Thomas Banchich , "Jovian (363-364 A.D.)"

Κατηγορία:Ρωμαίες Αυτοκράτειρες
Έβα Σφομπόντα

Η **Έβα Νίκολα Σφομπόντα** (γεν. 26 Ιουλίου 1997) είναι Πολωνή αθλήτρια του στίβου, που ειδικεύεται στα μικρά σπριντ, 60, 100 και 200 μέτρα.

Κατέκτησε το αργυρό μετάλλιο στο Παγκόσμιο Πρωτάθλημα Στίβου Εφήβων 2016 στα 100 μέτρα με επίδοση 11.12, σε ηλικία 18 ετών. Στους Ολυμπιακούς Αγώνες 2016 μπήκε στους ημιτελικούς και κατέκτησε την 15η θέση.

Τη σεζόν του κλειστού στίβου 2017 την έκλεισε με ένα αργυρό μετάλλιο στο Ευρωπαϊκό Πρωτάθλημα Κλειστού Στίβου 2017. Στο Παγκόσμιο Πρωτάθλημα Στίβου 2017 κατέκτησε την 24η θέση από τους ημιτελικούς.

Στο Ευρωπαϊκό Πρωτάθλημα Στίβου 2018 κατέκτησε την 11η θέση στα 100 μέτρα γυναικών με επίδοση 11.30.

Την καλύτερη εμφάνιση στην καριέρα της έκανε στο Ευρωπαϊκό Πρωτάθλημα Κλειστού Στίβου 2019, όταν κατέκτησε το χρυσό μετάλλιο στα 60 μέτρα γυναικών.

## Ατομικά ρεκόρ

; Ανοιχτός

* 100 μέτρα – 11.12 (Μπίντγκοστς 2016) ΕΡΕ
* 200 μέτρα – 23.88 (-1.0) (Μπακού 2014)

; Κλειστός

* 60 μέτρα – 6.99 (Τόρουν 2022) 
* 200 μέτρα – 24.55 (Σπάλα 2014)

## Παραπομπές


Κατηγορία:Πολωνές αθλήτριες δρόμων ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Πέτρος Κωνσταντινέας

Ο **Πέτρος Κωνσταντινέας** (11 Φεβρουαρίου 1978, Καλαμάτα) είναι Έλληνας πολιτικός, αρτοποιός και πρώην διαιτητής ποδοσφαίρου. Ήταν βουλευτής Μεσσηνίας εκλεγμένος με τον ΣΥΡΙΖΑ από τον Ιανουάριο του 2015 έως τον Ιούνιο του 2019.

## Επίθεση στο αρτοποιείο
Τον Φεβρουάριο του 2012 άγνωστοι ανατινάξαν το Αρτοποιείο του Πέτρου Κωνσταντινέα στην Καλαμάτα μετά και τον αγώνα Ξάνθη - Ολυμπιακός 1-0.

## Παραπομπές


## Εξωτερικοί σύνδεσμοι
*  Πέτρος Νικολάου Κωνσταντινέας καταγραφή στην ιστοσελίδα της Βουλής των Ελλήνων.

Κατηγορία:Έλληνες διαιτητές ποδοσφαίρου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μεσσηνίας
Γιώργος Στύλιος

Ο **Γιώργος Στύλιος** (Άρτα ,1971) είναι Έλληνας πολιτικός και βουλευτής.

## Βιογραφία
Γεννήθηκε στην Άρτα. Έχει σπουδάσει στο Τμήμα Φυσικής του Αριστοτελείου Πανεπιστημίου Θεσσαλονίκης, κατέχει μεταπτυχιακό τίτλο από το Πανεπιστήμιο Σίτι του Λονδίνου και διδακτορικό δίπλωμα από το Τμήμα Μηχανικών Ηλεκτρονικών Υπολογιστών και Πληροφορικής της Πολυτεχνικής Σχολής του Πανεπιστημίου Πατρών. Είναι παντρεμένος με δύο παιδιά. 

Ήταν προϊστάμενος του Τμήματος Εφαρμογών και Πληροφορικής στην Διοίκηση και στην Οικονομία στο ΤΕΙ Ιονίων Νήσων. Έχει εργαστεί στο ΤΕΙ Ηπείρου και στο Πανεπιστήμιο Πατρών και είναι λέκτορας Εφαρμογών στο Ιόνιο Πανεπιστήμιο. 

### Πολιτική σταδιοδρομία
Ήταν πρόεδρος του συλλόγου φοιτητών του Τμήματος Φυσικής του Α.Π.Θ., γραμματέας πόλης της ΔΑΠ-ΝΔΦΚ Θεσσαλονίκης, πρόεδρος της ΟΝΝΕΔ Θεσσαλονίκης, μέλος της Γραμματείας Πολιτικού Σχεδιασμού της Ν.Δ και μέλος της Πολιτικής Επιτροπής της Ν.Δ. 

Από τον Μάιο του 2012 μέχρι σήμερα εκλέγεται βουλευτής Άρτας με τη Νέα Δημοκρατία. Έχει διατελέσει πρόεδρος της Διαρκούς Επιτροπής Μορφωτικών Υποθέσεων, επικεφαλής της Ελληνικής αντιπροσωπίας στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη (Ο.Α.Σ.Ε.), μέλος της Επιτροπής Οικονομικών της Βουλής, της Ειδικής Μόνιμης Επιτροπής Περιφερειών και της Υποεπιτροπής Νησιωτικών και Ορεινών Περιοχών της Βουλής. Είναι επίσης Πρόεδρος της Διαρκούς Επιτροπής Κοινωνικών Υποθέσεων της Βουλής. 

Τον Σεπτέμβριο του 2014 ορίστηκε υφυπουργός Παιδείας και Θρησκευμάτων στην κυβέρνηση Σαμαρά και αποπέμφθηκε τον Νοέμβριο του ίδιου έτους, καθώς δήλωσε απευθυνόμενος στη Λιάνα Κανέλλη: «Εσείς θέλετε Κασιδιάρη». Υπήρξε μέλος της Διαρκούς Επιτροπής Παραγωγής και Εμπορίου της Βουλής και εκπρόσωπος της Βουλής στην Κοινοβουλευτική Συνέλευση Χωρών Νοτιοανατολικής Ευρώπης (PA SEECP).

Τον Ιανουάριο του 2021 ορίστηκε υφυπουργός Ψηφιακής Διακυβέρνησης στην κυβέρνηση του Κυριάκου Μητσοτάκη. Στις 13 Αυγούστου 2021 ορίστηκε υφυπουργός Αγροτικής Ανάπτυξης και Τροφίμων, αρμόδιος για τα προγράμματα αγροτικής ανάπτυξης και τον ΕΛΓΑ, θέση που διατήρησε μέχρι τον Μάιο του 2023. .

## Παραπομπές

 
## Εξωτερικοί σύνδεσμοι
* Γεώργιος Δημοσθένης Στυλιος, δελτίο στην ιστοσελίδα του Ελληνικού Κοινοβουλίου
* Προσωπικός ιστότοπος

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Άρτας
Κατηγορία:Έλληνες υφυπουργοί Παιδείας και Θρησκευμάτων
Κατηγορία:Έλληνες υφυπουργοί Ψηφιακής Διακυβέρνησης
Κατηγορία:Έλληνες υφυπουργοί Αγροτικής Ανάπτυξης και Τροφίμων
Φρανσίσκο Πι υ Μαργκάλ

Ο **Φρανσίσκο Πι υ Μαργκάλ** (**Francisco Pi y Margall**, 29 Απριλίου 1824 - 29 Νοεμβρίου 1901) ήταν ισπανός πολιτικός και ελευθεριακός σοσιαλιστής, ιστορικός, πολιτικός φιλόσοφος και ρομαντικός συγγραφέας. Υπήρξε πρόεδρος της σύντομης πρώτης Ισπανικής Δημοκρατίας το 1873.

## Παραπομπές


Κατηγορία:Ισπανοί πολιτικοί
Κατηγορία:Ισπανοί συγγραφείς
Κατηγορία:Ισπανοί φιλόσοφοι
Μανιάκι Φλώρινας

*Για συνώνυμο οικισμός της Ελλάδας δείτε το λήμμα: [[Μανιάκι Μεσσηνίας]]*

Το **Μανιάκι**, επίσημα *Μανιάκιον*, είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας.

## Γεωγραφικά - ιστορικά στοιχεία
Το Μανιάκι βρίσκεται στα δυτικά του νομού στα όρια με το νομό Πέλλας και Κοζάνης. Είναι κτισμένο κοντά στις νοτιοανατολικές όχθες της λίμνης Βεγορίτιδας σε υψόμετρο 550 μέτρα. Απέχει 14 περίπου 5 χλμ. Δ. από το Αμύνταιο, 35 χλμ. ΝΑ. από την Έδεσσα και 53 χλμ. Β. από την Κοζάνη. Οι κάτοικοι του χωριού ασχολούνται με τη γεωργία, κυρίως με τη δενδροκαλλιέργεια μήλων, κερασιών και ροδάκινων όπως συνηθίζεται στην ευρύτερη περιοχή του Φιλώτα.

Η περιοχή είναι κατοικήσιμη από την προϊστορική εποχή και αυτό μαρτυρούν ευρήματα προϊστορικής εγκατάστασης της Ύστερης Εποχής του Χαλκού και της Πρώιμης Εποχής του Σιδήρου στην τοποθεσία "Κηπάκια". Στην τοποθεσία "Κιοσελέρ Οβασί" εντοπίστηκαν  ευρήματα των ύστερων ελληνιστικών και ρωμαϊκών χρόνων. Βορειοδυτικά και σε απόσταση 3,5 χλμ. βρίσκεται το χωριό Φαράγγι που η γύρω περιοχή αφθονεί σε ευρήματα.

Οι κοινότητες Μανιακίου, Aγίου Παντελεήμονος και Bεγόρων μαζί με τη λίμνη Βεγορίτιδα, από το 1977 έχουν κηρυχθεί σε Τόπο Ιδιαιτέρου Φυσικού Κάλλους (ΤΙΦΚ).

## Ονομασία - Διοικητικά στοιχεία
Το χωριό, επί τουρκοκρατίας, ονομαζόταν *Κολάρτζα* και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας που τότε ανήκε στο νομό Κοζάνης. Μετονομάστηκε σε *Μανιάκη* το 1927 και το 1939 υπάγεται από στην τότε επαρχία Φλωρίνης. Το 1940 το όνομά του διορθώνεται σε Μανιάκιον. Από το 2010, σύμφωνα με το σχέδιο Καλλικράτης αποτελεί την τοπική κοινότητα Μανιακίου που ανήκει στη δημοτική ενότητα Φιλώτα του Δήμου Αμυνταίου και σύμφωνα με την απογραφή του 2011 έχει πληθυσμό 484 κατοίκους.

## Εξωτερικοί σύνδεσμοι

* Αρχαιότητες στο Φαράγγι Φλώρινας: Τοπογραφικές Παρατηρήσεις

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Σύνδρομο Ρεϊνό

Το **Φαινόμενο Ρεϊνό** (Raynaud), γνωστότερο ως **Σύνδρομο Ρεϊνό**, είναι μια επεισοδιακή και αναστρέψιμη αγγειοσυσπαστική διαταραχή στα άνω και κάτω άκρα του σώματος (κυρίως στα δάχτυλα των χεριών/ποδιών αλλά και στη μύτη, στα αυτιά, στο πηγούνι, στα χείλη και στη γλώσσα) και  συνδέεται άμεσα και επηρεάζεται από την ροή του αίματος στα σημεία αυτά. Συγκεκριμένα πρόκειται για σπασμό των μικρών αρτηριών των άκρων, γεγονός που παρεμποδίζει την κυκλοφορία του αίματος, προκαλώντας έτσι  αλλοίωση στο χρώμα του δέρματος (σε ωχρό, κυανό και ύστερα ερυθρό) μούδιασμα ή ακόμη και πόνο. Οι δύο βασικοί παράγοντες ,απο τους οποίους επηρεάζεται το φαινόμενο, είναι το κρύο και το  άγχος(stress). Παρατηρείται περισσότερο στις γυναίκες.


## Τύποι του φαινομένου και Διάγνωση
Το φαινόμενο διακρίνεται σε δύο βασικούς τύπους και είναι αξιοσημείωτο οτι  μια ήδη υπάρχουσα πάθηση(όπως ορμονική διαταραχή ή αυτοάνοσο νόσημα), και η δυσμενής κληρονομικότητα πυροδοτούν την εμφάνιση του .

*Πρωτοπαθές-Ιδιοπαθές/Νόσος Ρεϊνό*: Ο συγκεκριμένος τύπος αφορά περιπτώσεις στις οποίες δεν προσδιορίζεται  κάποια ιδιαίτερη αιτία αλλά όπως αναφέρεται και παραπάνω η δυσμενής κληρονομικότητα, η ψυχολογική υπερευαισθησία του ατόμου ή το ψυχρό κλίμα είναι καταστάσεις που αυξάνουν τις πιθανότητες εμφάνισης του, όταν αυτό . Τα συμπτώματα του γίνονται ορατά σε νεαρή ηλικία (περίπου 15 με 30 ετών) και είναι χαρακτηριστικοί για τον πάσχοντα οι αυξημένοι τίτλοι ΑΝΑ(Αντιπυρρινικών Αντισωμάτων) και αντι-RnP χωρίς απαραίτητα την παρουσία κάποιο νοσήματος.  

* *Διάγνωση:*  

*Δευτεροπαθές/Σύνδρομο Ρεϊνό: Ο όρος αυτός χρησιμοποιείται για να χαρακτηρίσει περιπτώσεις όπου το φαινόμενο συνοδεύει κάποιο άλλο νόσημα του συνδετικού ιστού(μικτή νόσος) και θετικά ΑΝΑ και αντι-RNP.*



## Κλινική εικόνα του Φαινομένου Ρεϊνό
Όταν ένα άτομο εκδηλώνει συμπτώματα του φαινομένου, υπάρχει διφασική ή τριφασική μεταβολή του χρώματος του δέρματος στις περιοχές που προσβάλλονται από αυτό το φαινόμενο.

Αρχικά, το δέρμα γίνεται ωχρό – λευκό  (φάση αρτηριακού σπασμού), και στη συνέχεια το χρώμα του δέρματος μετατρέπεται σε κυανό (φάση κυάνωσης) και εξέρυθρο (φάση αντιδραστικής υπεραιμίας).

## Παραπομπές


## Εξωτερικοί σύνδεσμοι

* http://www.ygeiaonline.gr/ta-panta-gia-tin-ygeia/arthra-ygeias/57-ge-pathologia/18779-syndromo-reino-to-psyxoswmatiko-noshma-tou-xeimwna
* http://karagouniscardiology.com/heart-symptoms-and-conditions/195-raynaud-s-phenomenon.html 
*http://www.angionet.gr/aggeiakes-pathiseis/fainomeno-raynaud/
*https://kotsikoris.gr/alles-aggeiakes-pathiseis/syndromo-raynaud/
*https://www.onmed.gr/ygeia/story/361499/ti-einai-to-syndromo-reino-kai-pos-sxetizetai-me-aytoanosa-nosimata

Κατηγορία:Σύνδρομα
Υπερβατισμός

**Υπερβατισμός** είναι φιλοσοφικό κίνημα το οποίο αναπτύχθηκε στα τέλη της δεκαετίας του 1820 στις ανατολικές ΗΠΑ. Ξεκίνησε ως αντίδραση στον ιντελεκτουαλισμό και πνευματισμό της τότε εποχής. 

Ο Υπερβατισμός ξεπήδησε από τον αγγλικό και γερμανικό ρομαντισμό, τον σκεπτικισμό του Ντέηβιντ Χιουμ και την φιλοσοφία του Ιμμάνουελ Καντ. Επηρεάστηκε επίσης από ινδουιστικά κείμενα φιλοσοφίας. 

Το βασικό χαρακτηριστικό του υπερβατισμού είναι η πίστη στην καλοσύνη του ανθρώπου και της φύσης. Οι υπερβατιστές πιστεύουν πως η κοινωνία και οι θεσμοί της διαφθείρουν την αγνότητα του ατόμου. Πιστεύουν ως εκ τούτου πως οι άνθρωποι είναι καλύτεροι όταν είναι αυτάρκεις και ανεξάρτητοι.

Κατηγορία:Φιλοσοφικά κινήματα
Δημόσιος υπολογιστής

Ο **δημόσιος υπολογιστής** (ή **κοινόχρηστος υπολογιστής**) είναι ένας ηλεκτρονικός υπολογιστής που διατίθεται για κοινή χρήση από πολλούς χρήστες σε δημόσιο χώρο. Δημόσιοι υπολογιστές υπάρχουν σε βιβλιοθήκες, σε σχολεία, και σε κρατικές εγκαταστάσεις.

Όπως και οι προσωπικοί υπολογιστές, ένας δημόσιος υπολογιστής πρέπει να περιλαμβάνει μία κεντρική μονάδα επεξεργασίας και περιφερειακά εξαρτήματα όπως οθόνη, πληκτρολόγιο, ποντίκι, ηχεία και εκτυπωτή. Ο μέσος δημόσιος υπολογιστής είναι επιτραπέζιος, αλλά εξίσου κατάλληλος για δημόσια χρήση είναι ένας φορητός υπολογιστής. Ο υπολογιστής πρέπει να προστατεύεται από κατάχρηση, φθορές και κακόβουλο λογισμικό. Συνήθως διαθέτει εγκατεστημένο λογισμικό προστασίας και είναι ρυθμισμένος κατάλληλα για δημόσια χρήση, ενώ οι χρήστες δεν έχουν την άδεια να εγκαταστήσουν δικό τους λογισμικό, να αλλάξουν τις ρυθμίσεις του ή να τον εξατομικεύσουν σύμφωνα με τις προτιμήσεις τους.
αριστερά|μικρογραφία|200x200εσ|Μήνυμα σφάλματος σε δημόσιο υπολογιστή
Στους δημόσιους υπολογιστές συμπεριλαμβάνονται πολλοί τύποι διαδραστικών περίπτερων, όπως αυτά για πρόσβαση στο διαδίκτυο και έκδοση εισιτηρίων.

## Αναφορές


Υπολογιστης
Κατηγορία:Ασφάλεια υπολογιστών
Λαογραφικό Μουσείο Σαρακατσάνων Σερρών

Το **Λαογραφικό Μουσείο Σαρακατσάνων** είναι μουσείο για την ιστορία και τον πολιτισμό των Σαρακατσάνων. Το μουσείο ιδρύθηκε το 1979 στην πόλη των Σερρών της Κεντρικής Μακεδονίας και από το 1997 στεγάζεται σε ειδικά διαμορφωμένο κτίριο.

## Έκθεση
μικρογραφία|Παραδοσιακές Σαρακατσάνικες φορεσιές στο Λαογραφικό Μουσείο Σαρακατσάνων Σερρών.
Στο ισόγειο εκτίθενται ανακατασκευές των παραδοσιακών κατοικιών, των λεγόμενων Τσιατούρων. Οι Σαρακατσάνοι είναι ένας νομαδικός λαός που ζούσε σε καλύβες από πλεγμένα καλάμια ή χόρτα κατά τη διάρκεια των μεταναστεύσεών του. Οι καλύβες που εκτίθενται χρονολογούνται από την περίοδο του μεσοπολέμου.  Η κύρια ενασχόληση των Σαρακατσάνων εκείνη την εποχή ήταν η παραγωγή τυριών και υλικών ένδυσης.

Στον πρώτο όροφο, εκτίθενται εργαλεία και εξοπλισμός ύφανσης, επιτρέποντας στους επισκέπτες να παρακολουθήσουν ολόκληρη τη διαδικασία παραγωγής από την κλώση μέχρι τα τελικά υφάσματα. Εκτός από τα ρούχα, εκτίθενται επίσης ειδικά καλύμματα κρεβατιού, οι φλοκάτες. Σε άλλες προθήκες παρουσιάζονται οι παραδοσιακές ενδυμασίες των Σαρακατσάνων. 

Από το 1998, το μουσείο προσφέρει ένα δίωρο πρόγραμμα διδασκαλίας για μαθητές δημοτικών σχολείων. Τα παιδιά μαθαίνουν πώς οι Σαρακατσάνοι ύφαιναν, έπλεκαν και ζούσαν στις καλύβες.  Το μουσείο στεγάζει επίσης μια συλλογή ιστορικών φωτογραφιών ολόκληρου του ελληνικού χώρου κατά την περίοδο 1906-1950 και μια συλλογή ηχογραφήσεων παραδοσιακών τραγουδιών και μουσικής. 

## Αναφορές


## Διαδικτυακός σύνδεσμος
* Επίσημη ιστοσελίδα.

Κατηγορία:Σέρρες
Κατηγορία:Περιφέρεια Κεντρικής Μακεδονίας
Κατηγορία:Μουσεία στην Ελλάδα
Βαλερία Μαξιμίλλα

Η **Βαλερία Μαξιμίλλα**, λατιν. Valeria Maximilla (άκμασε 293-312) ήταν Αυτοκράτειρα, ως σύζυγος του Μαξεντίου σφετεριστή αυτοκράτορα στη Δύση.

## Βιογραφία
Ήταν κόρη τού Γαλερίου Αυτοκράτορα στην Ανατολή και της πρώτης συζύγου του (αγνώστου ονόματος).

Παντρεύτηκε τον Μαξέντιο περί το 293 (δεν γνωρίζουμε με ακρίβεια), σε μία προσπάθεια να σφυρηλατηθεί μία συμμαχία μεταξύ των οικογενειών του Γαλερίου και τού Μαξιμιανού Αυτοκράτορα της Δύσης, πατέρα τού Μαξέντιου. Έκανε δύο γιους, τον Βαλέριο Ρωμύλο π. το 295 και ακόμη έναν (αγνώστου ονόματος), ίσως είναι ο Αυρήλιος Βαλέριος, που εκτελέστηκε το 312. Ως κόρη Αυτοκράτορα, είχε τον τίτλο της *ευγενέστατης γυναικός* (nobilissima femina).

O άνδρας της αυτοανακηρύχθηκε αυτοκράτορας τον Οκτώβριο του 306 ενάντια στη θέληση του Γαλερίου, ο οποίος προσπάθησε να εκτοπίσει τον σφετεριστή το 307, χωρία επιτυχία. Ο Μαξέντιος παρέμεινε κυρίαρχος της Ρώμης, της Ιταλίας και της Αφρικής ως το 312, οπότε ο Κωνσταντίνος Α΄ εισέβαλε στην Ιταλία. Η Βαλερία και ο σύζυγός της ήταν μαζί πριν τη μάχη της Μιλβίας γέφυρας. Η μετέπειτα τύχη της δεν είναι γνωστή· ο Βαλ. Ρωμύλος απεβίωσε το 309.

Το πορτραίτο της Β. Μαξιμίλλας δεν εμφανίζεται σε κάποιο νόμισμα, από αυτά που έκοψε ο Μαξέντιος, αλλά ίσως να είχε απεικονιστεί σε ένα πολύ φθαρμένο γλυπτό των Μουσείων του Καπιτωλίου: εάν είναι η Μαξιμίλλα, είναι πιθανό το πρόσωπό της να καταστράφηκε, όταν μετά την εκτόπιση τού άνδρα της οι εικόνες του καταστράφηκαν.

Η Μαξιμίλλα ίσως είναι η ανώνυμη βασίλισσα στην αγιογραφία της Αγ. Αικατερίνης της Αλεξάνδρειας από τον Γιάκομπους ντα Βαραγκίνε (μία από τις φανταστικές ιστορίες του "Χρυσού Μύθου"). Στη διήγηση αυτή η βασίλισσα μεταστρέφεται στον Χριστιανισμό, μετά από συνάντηση με την Αικατερίνη. Έπειτα και οι δύο βασανίζονται και εκτελούνται από τον Μαξέντιο, όπου παρουσιάζεται ως εκτελεστής των Χριστιανών.

## Οικογένεια
Παντρεύτηκε περί το 293 τον Μαξέντιο Αυτοκράτορα στη Δύση και είχε τέκνα:
* Μάρκος Αυρήλιος Βαλέριος Ρωμύλος, 294-309, απεβ. 14 ετών, ύπατος.
* (;) Αυρήλιος Βαλέριος, απεβ. το 312.

## Πηγές
* DiMaio, Jr., Michael. "Maxentius (306-312 A.D.)". De Imperatoribus Romanis: An Online Encyclopedia of Roman Rulers and Their Families. Retrieved 7 December 2011.
* "The Life of Saint Katherine". The Golden Legend or Lives of the Saints compiled by Jacobus de Voragine. Retrieved 7 December 2011.
* Varner, Eric R. (2004). Mutilation and Transformation (Damnatio Memoriae and Roman Imperial Portraiture). Leiden, The Netherlands: Koninklijke Brill NV. pp. 219–220. ISBN 90-04-13577-4.

Κατηγορία:Ρωμαίες Αυτοκράτειρες
Δήμος Γεγκούνοφτσε

Ο **Δήμος Γεγκούνοφτσε** ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Γεγκούνοφτσε ονομάζεται επίσης το χωριό στο οποίο βρίσκεται η έδρα του Δήμου Γεγκούνοφτσε.

## Γεωγραφία
Ο Δήμος Γεγκούνοφτσε συνορεύει με:
*το Κοσσυφοπέδιο στα βόρεια και ανατολικά
*την πόλη των Σκοπίων στα νοτιοανατολικά
*τον Δήμο Ζέλινο στα νότια
*τον Δήμο Τέτοβο στα νοτιοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Τρανκουιλλίνα

Η **Φουρία Σαβινία Τρανκουιλλίνα** (π. 225 - μετά το 244) ήταν Αυτοκράτειρα ως σύζυγος του Γορδιανού Γ΄ Αυτοκράτορα των Ρωμαίων. 

## Βιογραφία
Ήταν η νεαρή κόρη τού Γάιου Φουρίου Σαβινίου Ακύλα Τιμησίθεου επάρχου τού πραιτωρίου· η μητέρα της μας είναι άγνωστη.

Το 241 ο πατέρας της τοποθετήθηκε επικεφαλής της Πραιτωριανής Φρουράς από τον Γορδιανό Γ΄. Τον Μάιο του ίδιου έτους η Τρανκουιλλίνα παντρεύτηκε τον Γορδιανό Γ΄· έγινε Αυτοκράτειρα και την αποκαλούσαν τιμητικά *Αυγούστα*. Ο γάμος της με τον Γορδιανό Γ΄ ήταν μία παραδοχή τού νεαρού Αυτοκράτορα για την πολιτική αναγκαιότητα του Τιμησιθέου και την καταλληλότητα της Τρανκουιλλίνας ως Αυτοκράτειρας.

## Οικογένεια
Παντρεύτηκε τον Γορδιανό Γ΄ Αυτοκράτορα των Ρωμαίων και είχε τέκνο:
* Φουρία.

## Πηγές
* Prosopographia Imperii Romani (PIR) ² F 587

Κατηγορία:Ρωμαίες Αυτοκράτειρες
Μάγκνια Ούρβικα

Η **Μάγκνια Ούρβικα** (άκμασε το 282-284) ήταν Αυτοκράτειρα ως σύζυγος του Κάρου Αυτοκράτορα των Ρωμαίων (282-284).

## Βιογραφία
Μέχρι πρότινος εθεωρείτο σύζυγος του Καρίνου. Της αποδόθηκαν οι τιμητικές προσφωνήσεις της *Αυγούστας* και της *μητέρας του στρατοπέδου (mater castrorum)*, *της Συγκλήτου (Senatus)*, *της πατρίδας (patriae)*. Το 284 ο Καρίνος και ο Νουμεριανός σκοτώθηκαν το 284· δεν γνωρίζουμε τη μετέπειτα ζωή της ή αν προαπεβίωσε αυτών.

## Οικογένεια
Παντρεύτηκε τον Κάρο Αυτοκράτορα των Ρωμαίων και είχε τέκνα:
* Καρίνος απεβ. 285, Αυτοκράτορας των Ρωμαίων (283-285).
* Νουμεριανός απεβ. 284, συναυτοκράτορας των Ρωμαίων (282-284)
* Αυρηλία Παυλίνα.

## Παραπομπές


## Πηγές
* Southern, Pat, The Roman Empire from Severus to Constantine, Routledge, 2001, ISBN 0-415-23943-5, p. 330.

Κατηγορία:Ρωμαίες Αυτοκράτειρες
Ουλπία Σεβερίνα

Η **Ουλπία Σαβερίνα**, λατιν. Ulpia Severina, (άκμασε το 270-275) ήταν Αυτοκράτειρα ως σύζυγος του Αυρηλιανού. Υπάρχει απόδειξη ότι, μετά το τέλος τού Αυρηλίου το 275, κυβέρνησε μόνη της για μία περίοδο· αυτό την κάνει την πρώτη γυναίκα, που κυβέρνησε τη Ρωμαϊκή Αυτοκρατορία μόνη της. Δεν υπάρχουν γραπτές πηγές, που να αναφέρουν την ύπαρξή της, έτσι λίγα είναι γνωστά γι' αυτήν: όσα ξέρουμε είναι από νομίσματα και επιγραφές.

## Βιογραφία
Δεν γνωρίζουμε με σιγουριά κάτι γι' αυτήν πριν τον γάμο της με τον Αυρηλιανό. Προτείνεται, ότι είναι κόρη τού Ουλπίου Κρινιτού, μίας μορφής που εμφανίζεται στην *Ιστορία των Αυγούστων*. Ο Ούλπιος λεγόταν, ότι καταγόταν από τον Τραϊανό και είχε υποστηρίξει τον Αυρηλιανό. Πάντως η *Ιστορία των Αυγούστων* είναι έργο γνωστό για την αναξιοπιστία του και η αναφορά αυτή, ίσως και ο ίδιος ο Ούλπιος, πιθανό να εφευρέθηκαν από προπαγανδιστές, που προσπαθούσαν να συνδέσουν τον Αυρηλιανό με τον "καλό Αυτοκράτορα" Τραϊανό. Μερικοί ερευνητές πιστεύουν, ότι η Ουλπία Σεβερίνα ήταν από τη Δακία, όπου το nomen Ούλπιος ήταν κοινό χάρη στην επιρροή του Μάρκου Ούλπιου Τραϊανού.

Παντρεύτηκαν μάλλον πριν ο Αυρηλιανός γίνει Αυτοκράτορας το 270. Είναι γνωστό, ότι είχαν μία κόρη. Σύμφωνα με τα νομίσματα που φέρουν τη μορφή της, στην Ουλπία δόθηκε ο τίτλος της *Αυγούστας* το φθινόπωρο του 274, αν και είναι δυνατό να είχε τον τίτλο πριν από τότε. Επίσης έλαβε τις προσφωνήσεις της *Ευσεβούς (Pia)*, της *μητέρας του στρατοπέδου και της Συγκλήτου και της πατρίδας (mater castrorum et Senatus et patriae)*.

Υπάρχει αξιοσημείωτη νομισματική απόδειξη για την Ουλπία Σεβερίνα, ότι κυβέρνησε μόνη της μεταξύ του τέλους του Αυρηλιανού και της εκλογής τού Μάρκου Κλαύδιου Τάκιτου. Οι πηγές αναφέρουν περίοδο μεσοβασιλείας μεταξύ του Αυρηλιανού και του Τάκιτου και μερικά νομίσματα της Ουλπίας φαίνεται, πως κόπηκαν μετά το τέλος του Αυρηλιανού. Ως τέτοια θα ήταν η μοναδική γυναίκα, που κυβέρνησε την πρώιμη Ρωμαϊκή Αυτοκρατορία μόνη της.

## Οικογένεια
Παντρεύτηκε τον Αυρηλιανό Αυτοκράτορα των Ρωμαίων και είχε τέκνο:
* μία κόρη.

## Πηγές
* Watson, Alaric (1999). Aurelian and the Third Century. London: Routledge. ISBN 0-415-07248-4.
* Körner, Christian (December 23, 2008). "Aurelian (A.D. 270-275)". De Imperatoribus Romanis: An Online Encyclopedia of Roman Rulers and Their Families. Retrieved January 6, 2011.
* Krawczuk, Aleksander. Poczet cesarzowych Rzymu. Warszawa: Iskry. ISBN 83-244-0021-4.

Κατηγορία:Ρωμαίες Αυτοκράτειρες
Ίντερνετ καφέ

To **ίντερνετ καφέ**  (αγγλικά: internet cafe) είναι μια επιχείρηση με τουλάχιστον μία πρόσβαση στο διαδίκτυο, την οποία μπορεί να χρησιμοποιήσει ένα άτομο ή ομάδα ανθρώπων - κυρίως έναντι αμοιβής - για πλοήγηση στον Παγκόσμιο Ιστό.  Πρόκειται για χώρο εστίασης που συνήθως μοιάζει με καφετέρια. Στον ίδιο χώρο ίσως διατίθενται για πώληση έτοιμα φαγητά, ροφήματα, καφέδες και σνακ, ή τηλεφωνικές κάρτες και περιφερειακά είδη υπολογιστών. Ίσως έχουν εγκατεστημένα μηχανήματα αυτόματης πώλησης τροφίμων ή ιδιωτικούς τηλεφωνικούς θαλάμους.  Ειδικά στις αγγλόφωνες χώρες, τα ίντερνετ καφέ αναφέρονται και ως *Κυβερνοκαφετέριες* (νεολογισμός από τις λέξεις κυβερνοχώρος και καφετέρια ).
αριστερά|μικρογραφία|133x133εσ|Ίντερνετ καφέ 24ωρης λειτουργίας
Τα πρώτα Ίντερνετ καφέ ιδρύθηκαν στα τέλη του '90 σε διάφορες περιοχές του κόσμου, στην Ν. Κορέα το *Electronic Café,* στις ΗΠΑ το SF NET, στη Φινλανδία το *CompuCafé**,* στο Οντάριο Καναδά το The Binary Cafe, στο Λονδίνο το Cyberia, στο Ντάλας το The High Tech Cafe, και άλλα.

Τα ίντερνετ καφέ χρησιμοποιούνται παγκόσμια για πρόσβαση σε υπηρεσίες του διαδικτύου, όπως το ηλεκτρονικό ταχυδρομείο και οι πλατφόρμες κοινωνικής δικτύωσης, facebook, twitter, κ.α. Ορισμένες από τις επιχειρήσεις προσφέρονται για διαδικτυακά βιντεοπαιχνίδια πολλαπλών παικτών, και είναι εξοπλισμένα ανάλογα για ικανοποιητική απόδοση γραφικών και ταχύτητας. Υπάρχουν ίντερνετ καφέ που λειτουργούν σε 24ωρη βάση.

## Αναφορές



Κατηγορία:Πρόσβαση στο διαδίκτυο
Κατηγορία:Καφέ
Κατηγορία:Πληροφορική και κοινωνία
Μαρκία Οτασιλία Σεβήρα

Η **Μαρκία Οτασιλία Σεβήρα**, λατιν. Marcia Otacilia Severa (άκμασε 244-249) ήταν Αυτοκράτειρα ως σύζυγος του Φιλίππου του Άραβα Αυτοκράτορα των Ρωμαίων (244-249). Ήταν μέλος της αρχαίας Οτακιλίας γενεάς, από την τάξη των υπάτων και των συγκλητικών.

## Βιογραφία
Ήταν κόρη τού Οτακιλίου Σεβήρου ή Σεβηριανού, που υπηρέτησε ως Ρωμαίος κυβερνήτης της Μακεδονίας και της Μοισίας, ενώ η μητέρα της ήταν μέλος της Μαρκίας γενεάς ή σχετιζόταν με το γένος αυτό. Σύμφωνα με πηγές, ο αδελφός της Σεβηριανός υπηρέτησε ως Ρωμαίος κυβερνήτης της Κάτω Μοισίας το διάστημα 246-247.

Το 234 παντρεύτηκε τον Φίλιππο, που την εποχή αυτή μάλλον υπηρετούσε στην Πραιτωριανή Φρουρά υπό τον Αυτοκράτορα Αλέξανδρο Σεβήρο και απέκτησε τον Φίλιππο Β΄ το 238.

Τον Φεβρουάριο του 244 ο Αυτοκράτορας Γορδιανός Γ΄ απεβίωσε στη Μεσοποταμία· στις πηγές υπάρχει υποψία, ότι φονεύτηκε και υπάρχει μία πιθανότητα η Σεβήρα να εμπλεκόταν στη συνωμοσία. Ο άνδρας της Φίλιππος έγινε ο νέος Αυτοκράτορας και έδωσε στον προκάτοχό του μία κανονική κηδεία· η τέφρα του επέστρεψε στη Ρώμη για ταφή.

Ο Φίλιππος έδωσε στη Σεβήρα την τιμητική προσφώνηση της *Αυγούστας* και έκανε τον γιο του διάδοχο της πορφύρας. Η Σεβήρα και ο Φίλιππος γενικά θεωρούνται το πρώτο χριστιανικό αυτοκρατορικό ζεύγος, διότι κατά τη βασιλεία τους οι εκτελέσεις των Χριστιανών έπαψαν και το ζεύγος έγινε ανεκτικό προς τον Χριστιανισμό, ωστόσο οι πεποιθήσεις τους δεν έχουν αποδειχθεί. Για παράδειγμα, με την παρέμβασή της ο Άγ. Βαβύλας επίσκοπος της Αντιόχειας σώθηκε από την εκτέλεση.

Το 249 τα στρατεύματα του Δούναβη ανακήρυξαν τον Δέκιο ως Αύγουστο. Στη μάχη κοντά στη Βερόνα ο Φίλιππος σκοτώθηκε και ο Δέκιος έγινε μόνος Αυτοκράτορας. Η Σεβήρα ήταν στη Ρώμη την εποχή αυτή και όταν τα νέα του άνδρα της έφθασαν, η Πραιτωριανή Φρουρά σκότωσε τον γιο της, ενώ ήταν ακόμη στην αγκαλιά της. Η Σεβήρα έζησε αργότερα στην αφάνεια.

Στα Ερυθρά γραπτά της Μάλτας V.118, που βρίσκονται στο Μουσείο της Βαλλέττα, αναφέρεται, ότι απέπλευσε για τον γενέθλιο τόπο του Φιλίππου, την Αλίγυα Σαμσάν.

## Οικογένεια
Παντρεύτηκε τον Φίλιππο τον Άραβα Αυτοκράτορα των Ρωμαίων και είχε τέκνα:
* Μάρκος Ιούλιος Φίλιππος Σεβήρος ή Φίλιππος Β΄ 238-249, συναυτοκράτορας (247-249).
* Ιουλία Σεβήρα ή Σεβερίνα, για την οποία έχουμε νομισματικές αποδείξεις, αν και δεν αναφέρεται σε γραπτές πηγές.
* Κουίντος Φίλιππος Σεβήρος γενν. 247.

## Πηγές
* "Otacilia Severa". Antoninianus Presentation. Et Tu Antiquities. 24 February 2010.
* Sermarini, Joseph T. (15 February 2006). "Otacilia Severa". NumisWiki, The Collaborative Numismatics Project. Forum Ancient Coins.
* Otacilia Severa". Forum Ancient Coins. Forum Ancient Coins.

Κατηγορία:Ρωμαίες Αυτοκράτειρες
Κατηγορία:Μάρκιοι
Κορνηλία Σαλονίνα

Η **Κορνηλία Σαλονίνα**, λατιν. Cornelia Salonina (απεβ. 268) ήταν αυτοκράτειρα ως σύζυγος του Γαλλιηνού, αυτοκράτορα των Ρωμαίων.

## Βιογραφία
Η καταγωγή της είναι άγνωστη. Σύμφωνα με νεότερη άποψη ήταν ελληνικής καταγωγής, από τη Βιθυνία, που τότε ήταν μέρος της επαρχίας της Βιθυνίας και του Πόντου, στη Μικρά Ασία. Πάντως υπάρχει κάποιος σκεπτικισμός σε αυτό. Παντρεύτηκε τον Γαλιηνό δέκα περίπου έτη πριν αυτός ανέλθει στον θρόνο. Όταν ο σύζυγός της έγινε συναυτοκράτορας με τον πατέρα του Βαλεριανό το 253, η Κορνηλία Σαλονίνα ονομάστηκε *Αυγούστα*.

Έγινε η μητέρα τριών τέκνων: του Βαλεριανού Β΄, του Σαλονίνου και του Μαρινιανού. Το 268 πολιορκήθηκε το Μεδιόλανον και ο Γαλλιηνός απεβίωσε. Δεν γνωρίζουμε τη μετέπειτα ζωή της. Είναι πιθανό να της χαρίστηκε η ζωή ή να εκτελέστηκε μαζί με τα άλλα μέλη της οικογένειάς της, με διαταγές της Συγκλήτου της Ρώμης.

Το όνομά της αναφέρεται σε νομίσματα με την επιγραφή Cornela Salonina, Publia Licinia Cornelia Salonina ή Salonina Chrysogona από τις ελληνικές λέξεις χρυσός γόνος (απόγονος).

## Οικογένεια
Παντρεύτηκε τον Γαλλιηνό Αυτοκράτορα των Ρωμαίων και είχε τέκνα:
* Βαλεριανός Β΄ απεβ. 258, καίσαρ.
* Σαλονίνος π. 242-260, Αυτοκράτορας των Ρωμαίων.
* Πόπλιος Λικίνιος Εγνάτιος Μαρινιανός Μαρινιανός π. 249-268, ύπατος το 268.

## Παραπομπές


## Πηγές
* Bray, John. Gallienus : A Study in Reformist and Sexual Politics, Wakefield Press, Kent Town, 1997, ISBN 1-86254-337-2
* "Salonina", Dictionary of Greek and Roman Antiquities, edited William Smith (1870).
* Partial Salonina coinage
* "Dictionary of Roman Coins", by Seth William Stevenson (1889).

Κατηγορία:Ρωμαίες Αυτοκράτειρες
Κορνηλία Σούπερα

Η **Κορνηλία Σουπέρα**, λατιν. Cornelia Supera (άκμασε το 253) ήταν Αυτοκράτειρα ως σύζυγος του Αιμιλιανού Αυτοκράτορα των Ρωμαίων.

## Βιογραφία
Δεν είναι κάτι γνωστό για τη ζωή της από τις γραπτές ιστορικές πηγές, όμως τη γνωρίζουμε από νομίσματα. Σε αυτά το όνομά της εμφανίζεται γράφεται ως CORNEL[IA] SVPERA AVG[USTA] ή C[AIA] CORNEL[IA] SVPERA AVG[USTA]. Τα νομίσματά της είναι εξαιρετικά σπάνια. Όταν το 253 ο Βαλεριανός αναγορεύθηκε νέος Αυτοκράτορας, το όνομά της και τα μνημεία της καταδικάστηκαν σε λήθη και καταστροφή.

## Οικογένεια
Παντρεύτηκε τον Αιμιλιανό Αυτοκράτορα των Ρωμαίων· δεν απέκτησαν απογόνους.

## Πηγές
* Cornelia Supera Forum Ancient Coins
* Monumenta Graeca et Romana: Mutilation and transformation : damnatio memoriae and Roman imperial portraiture. BRILL. 1 January 2004. pp. 209–. ISBN 90-04-13577-4.

Κατηγορία:Ρωμαίες Αυτοκράτειρες
Ερεννία Ετρουσκίλλα

H **Ερεννία Ετρουσκίλλα** (λατιν. *Herennia Etruscilla*, άκμασε το 249-251) ήταν Αυτοκράτειρα ως σύζυγος του Δέκιου Αυτοκράτορα των Ρωμαίων. To 251 έγινε αντιβασίλισσα για τον γιο της Οστιλιανό.

## Βιογραφία
Όπως οι περισσότερες Αυτοκράτειρες του 3ου αι. πολύ λίγα είναι γνωστά γι' αυτήν. Ήταν μάλλον από μία συγκλητική οικογένεια. Θεωρείται, ότι οι πρόγονοί της ήταν εγκατεστημένοι στην Ετρουρία, χώρα των Ετρούσκων. Η Ερ. Ετρουσκίλλα παντρεύτηκε τον Δέκιο μάλλον πριν το 230 και απέκτησε τον τίτλο της Αυγούστας, όταν ο Δέκιος έγινε Αυτοκράτορας το 249. Έκαναν τον Ερέννιο Ετρούσκο και τον Οστιλιανό. Όταν το 251 στη μάχη του Άβριτου της Μοισίας ο Δέκιος και ο Ερ. Ετρούσκος ηττήθηκαν και φονεύθηκαν, έγινε αντιβασίλισσα κατά την ανηλικιότητα τού 13ετούς γιου της Οστιλιανού. Αυτός απεβίωσε από λοιμό (επιδημία πανώλης) το ίδιο έτος και έτσι έληξε η θητεία της ως αντιβασίλισσας. Όταν οι γιοί της απωλέσθηκαν, η Ερ. Ετρουσκίλλα περιέπεσε στην αφάνεια.

Αν και οι γραπτές πηγές σπάνια τη μνημονεύουν, τα νομίσματα με το πορτραίτο της είναι πολλά και εύκολα να βρεθούν. Οι επιγραφές αυτών που κόπηκαν στη Ρώμη την αναφέρουν ως Herennia Etruscilla, αλλά τα χαλκάργυρα νομίσματα (billon) που κόπηκαν στην Αλεξάνδρεια την γράφουν ως Ερ[έννια] Κουπ[ρεσσένια] Αιτρουσκίλα. Το μεσαίο όνομα προέρχεται από το λατ. cupressus = αρχ. κυπάρισσος, κυπαρίσσι, το σύμβολο της Ήρας (Juno).

## Οικογένεια
Παντρεύτηκε τον Δέκιο Αυτοκράτορα των Ρωμαίων και είχε τέκνα:
* Ερέννιος Ετρούσκος π. 227-251, συναυτοκράτορας των Ρωμαίων (251).
* Οστιλιανός απεβ. 251, Αυτοκράτορας μαζί με τον Τριβωνιανό Γάλλο (251).

Κατηγορία:Ρωμαίες Αυτοκράτειρες
Μάικ Θαλασσίτης

Ο **Μάικ Θαλασσίτης** (19 Ιανουαρίου 1993 – 15 Μαρτίου 2019) ήταν Άγγλοκύπριος ποδοσφαιριστής και τηλεοπτική προσωπικότητα, που έπαιξε ως επιθετικός. Ήταν επίσης γνωστός για τις εμφανίσεις του στην τρίτη σεζόν του ριάλιτι του ITV2 *Love Island* και την τέταρτη σεζόν του τηλεοπτικού προγράμματος γνωριμιών *Celebs go Dating*, του Ε4.

Ο Θαλασσίτης υπέγραψε επαγγελματικό διετές συμβόλαιο με τη Στίβενεϊτζ τον Μάιο του 2011, έχοντας ενταχθεί στο Κέντρο Αριστείας του συλλόγου στη σεζόν του 2010-11, μετά τη προώθηση της ομάδας στη Φούτμπολ Λιγκ. Έκανε το ποδοσφαιρικό ντεμπούτο του τον Αύγουστο του 2011. Δύο μήνες αργότερα ο Θαλασσίτης εντάχθηκε στη Μπόουρχαμ Γουντ ως δανεικός, επιστρέφοντας στον πρώτο του σύλλογο τον Ιανουάριο του 2012. Τον Φεβρουάριο έγινε πάλι δανεικός για την Χέιζ εντ Γέντινγκ Γιουνάιτεντ σε συμφωνία δανεισμού για ένα μήνα. Κατά τη διάρκεια της σεζόν 2012-13 ο Θαλασσίτης πέρασε στην Κέιμπριτζ Γιουνάιτεντ τον Σεπτέμβριο του 2012, πριν από την ένταξή του ως δανεικός στην Μπίσοπς Στόρτφορντ δύο μήνες αργότερα. Στη συνέχεια πέρασε το υπόλοιπο της σεζόν με τη μορφή δανείου στη Μπόουρχαμ Γουντ. Πριν την σεζόν 2013-14 υπέγραψε με την Έμπσφλιτ Γιουνάιτεντ ως δανεικός για ένα χρόνο. Το 2017 ο Θαλασσίτης εμφανίστηκε στο ριάλιτι του ITV2 Love Island. Εγκατέλειψε το ποδόσφαιρο τον Δεκέμβριο του 2017.

## Παραπομπές


Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Κέιμπριτζ Γιουνάιτεντ
Κατηγορία:Ποδοσφαιριστές Χέιζ εντ Γέντινγκ Γιουνάιτεντ
Κατηγορία:Ποδοσφαιριστές Στίβενεϊτζ ΦΚ
Κατηγορία:Επιθετικοί ποδοσφαιριστές
Κατηγορία:Κύπριοι ποδοσφαιριστές
Κατηγορία:Άγγλοι ποδοσφαιριστές
BMW Σειρά 2

Η **BMW Σειρά 2** είναι ένα μικρομεσαίο πολυτελές αυτοκίνητο (compact πολυτελές της κατηγορίας C) που παράγεται από τη γερμανική αυτοκινητοβιομηχανία BMW. Η Σειρά 2 έχει πολλά διαφορετικά στυλ αμαξώματος, καθώς είναι διαθέσιμο ως compact κουπέ που αντικατέστησε το coupé της Σειράς 1, ή ως καμπριολέ μοντέλο που αντικατέστησε το καμπριολέ της Σειράς 1. Υπάρχει επίσης ένα νέο compact πολυμορφικό MPV στυλ αμαξώματος, το οποίο η BMW αναφέρει ως Active Tourer.

Οι εκδοχές Active Tourer της Σειράς 2 δεν σχετίζονται με τα coupé και τα καμπριολέ μοντέλα. Αν και μοιράζεται το όνομα της Σειράς 2, είναι κατασκευασμένο με μια τελείως διαφορετική πλατφόρμα, κίνησης στους μπροστινούς τροχούς, που μοιράζεται με την τρίτη γενιά του MINI Cooper, και που ονομάστηκε UKL1.
δεξιά|μικρογραφία|BMW M235i κουπέ.
δεξιά|μικρογραφία|BMW 218i Active Tourer.

Η Σειρά 2 ανταγωνίζεται σήμερα με νέα μοντέλα από την Audi και τη Mercedes-Benz, το Audi A3 Sedan και την CLA Class, αντίστοιχα, μέχρι να κυκλοφορήσει η BMW το δικό της compact σεντάν με μπροστινή κίνηση. Τον Ιούνιο του 2015, η BMW κυκλοφόρησε επίσης μια επταθέσια σειρά 2 Gran Tourer.

## Εκδοχές αμαξώματος
### BMW Σειρά 2 Coupé (F22, 2014 - σήμερα)

Η **BMW Σειρά 2 Coupé** και **Convertible** είναι πισωκίνητα κουπέ (κωδικός F22) και καμπριολέ (κωδικός F23) που όλα σχετίζονται με τη BMW Σειρά 1 (F20).

### BMW Σειρά 2 Active Tourer (F45, 2014 - σήμερα)
[δεξιά|μικρογραφία|BMW 218d Gran Tourer Advantage στη [Γερμανία.]]

Η **BMW Σειρά 2 Active Tourer** είναι ένα συμπαγές πολυμορφικό MPV, που βασίζεται στην πλατφόρμα BMW UKL με μπροστινή κίνηση, πλατφόρμα που μοιράζεται με την τρίτη γενιά του MINI Cooper, όπως προαναφέρθηκε.

### BMW Σειρά 2 Gran Tourer (F46, 2015 - σήμερα)

## Παραπομπές


## Εξωτερικοί σύνδεσμοι
* 

2 Σειρα
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Αφινία Γεμίνα Βαιβιανή

Η **Αφινία Γεμίνα Βαιβιανή**, Afinia Gemina Baebiana (άκμασε το 251-253) ήταν αυτοκράτειρα ως σύζυγος του Τρεβωνιανού Γάλλου Αυτοκράτορα των Ρωμαίων (251-253).

## Βιογραφία
Ελάχιστα γνωρίζουμε για τη ζωή της. Είχε δύο παιδιά, τον Βολουσιανό και τη Βιβία Γάλλα. Όταν ο Τρεβωνιανός Γάλλος αναγορεύθηκε αυτοκράτορας από τον στρατό, στην Ερεννία Ετρουσκίλλα, χήρα του προηγούμενου αυτοκράτορα Δέκιου, επετράπη να κρατήσει τον τιμητικό τίτλο της *Αυγούστας*. Η Αφινία Γεμίνα Βαιβιανή δεν έλαβε τον τίτλο και δεν κόπηκαν νομίσματα με τη μορφή της.

Ο άνδρας της και ο γιος της φονεύθηκαν από τους στρατιώτες το 253.

## Οικογένεια
Παντρεύτηκε τον Τρεβωνιανό Γάλλο, αυτoκράτορα των Ρωμαίων, και είχε τέκνα:
* Βολουσιανός απεβ. 253, συναυτοκράτορας των Ρωμαίων (251-253)
* Βιβία Γάλλα.

## Πηγές
* David L. Vagi (2000). Coinage and History of the Roman Empire, C. 82 B.C.--A.D. 480: History. Taylor & Francis. pp. 339–. ISBN 978-1-57958-316-3.
* Afinia Baebiana Forum Ancient Coins

Κατηγορία:Ρωμαίες Αυτοκράτειρες
Καικιλία Παυλίνα

Η **Καικιλία Παυλίνα**, λατιν. Caecilia Paulina (απεβ. το 235/6) ήταν Αυτοκράτειρα ως σύζυγος του Μαξιμίνου του Θράκα Αυτοκράτορα των Ρωμαίων (235-238).

## Βιογραφία
Αναφέρεται με το όνομα Diva Caecilia Paulina Pia Avgusta σε μία επιγραφή (CIL X.5054), δηλ. με τα επίθετα Θεά, Ευσεβής, Σεβαστή (= Αυτοκράτειρα). Στα νομίσματά της αναφέρεται απλούστερα Diva Paulina. Αυτά δεν κόπηκαν όσο ζούσε, αλλά λίγο μετά, όταν θεοποιήθηκε. Δεν σώθηκαν γλυπτά με τη μορφή της.

Ελάχιστα γνωρίζουμε για τη ζωή της, καθώς οι αρχαίοι σπάνια αναφέρονται σε αυτήν με το όνομά της. Ο σύζυγός της δεν πάτησε το πόδι του ποτέ στη Ρώμη, έτσι είναι πιθανό, ότι ούτε και αυτή βρέθηκε εκεί, τουλάχιστον όσο ζούσε ο Μαξιμίνος ο Θράκας. Έζησε την κρίση του 3ου αι. (235-284), μία περίοδο παρακμής και σχεδόν κατάρρευσης της Ρωμαϊκής Αυτοκρατορίας, που προκλήθηκε από τρεις ταυτόχρονες κρίσεις: εισβολές από έξω, εσωτερικός εμφύλιος πόλεμος και οικονομική κατάρρευση. Τον 4ο αι. ο ιστορικός Αμμιανός Μαρκελίνος έγραψε για την Παυλίνα στο κεφάλαιο για τους Γόρδιους Αυτοκράτορες, όμως το τμήμα αυτό απωλέσθηκε και επέζησε το τμήμα για τα έτη 353-378. Σε επόμενο εδάφιο πάντως αναφέρεται σε αυτήν ως η καλή σύζυγος ενός δύσκολου άνδρα: "με την ευγένειά της το έκανε φιλαλήθη και ελεήμονα, όπως γράψαμε στις πράξεις του μαχητή εκείνου Αυτοκράτορα" (*Ρωμαϊκή Ιστορία*).

Η Παυλίνα είχε γιο τον Γ. Ι. Β. Μάξιμο, που ο πατέρας του τον όρισε καίσαρα το 236. Στην πολιορκία της Ακουιλείας οι δύο άνδρες φονεύθηκαν από τον στρατό τον Μάιο του 238. Ο Μαξιμίνος ήταν ο πρώτος από τους έξι Αυτοκράτορες, που βασίλευσαν το έτος αυτό ("έτος των έξι Αυτοκρατόρων"). Η Παυλίνα απεβίωσε μάλλον στο τέλος του 235 ή στις αρχές του 236, αφού ο Μαξιμίνος τη θεοποίησε το 236.

Η πόλη Ανάζαρβος στην Κιλικία έκοψε νομίσματα με το όνομα ΘΕΑ ΠΑΥΛΙΝΑ και αναγράφουν χρονολογία 254 έτη από την ίδρυση της πόλης, δηλ. 235/6 μ.Χ. Το ότι αναφέρεται ως θεά σημαίνει, ότι είχε αποβιώσει.

Ο Ιωάννης Ζωναράς ισχυρίζεται, πως ο Μαξιμίνος εκτέλεσε τη γυναίκα του, αλλά αυτό δεν αποδεικνύεται και είναι απίθανο, αν αυτή θεοποιήθηκε από τον άνδρα της.

## Οικογένεια
Παντρεύτηκε τον Μαξιμίνο τον Θράκα Αυτοκράτορα των Ρωμαίων και είχε τέκνα:
* Γάιος Ιούλιος Βέρος Μάξιμος ο Νεότερος 217/220-238, καίσαρας.

## Πηγές
*  An Epigraphik-Datenbank Clauss/Slaby EDCS, Latin Inscription Database search for 'Caecilia Paulina' also returns two results: CIL VI, 25148, and CIL VIII, 02038. Accessed 2012-5-30.
* Knippschild, Silke, Center for Hellenic Studies, review of Eric R. Varner, Mutilation and Transformation, Damnatio Memoriae and Roman Imperial Portraiture, Leiden: Brill, 2004, pp. 340, ISBN 90-04-13577-4, Bryn Mawr Classical Review, 2005-4-10. Accessed 2012-5-30.

Κατηγορία:Ρωμαίες Αυτοκράτειρες
Λίγκα της Ειρήνης και Ελευθερίας

[thumb|Η κάρτα μέλους του [Μιχαήλ Μπακούνιν για τις εργασίες της Λίγκας|εναλλ.=]]
Η **Λίγκα της Ειρήνης και Ελευθερίας** (*Ligue internationale de la paix*) δημιουργήθηκε μετά από πίεση της κοινής γνώμης εναντίον του πολέμου της Δεύτερης Γαλλικής Αυτοκρατορίας με το Βασίλειο της Πρωσίας για το Λουξεμβούργο. Παρόλο που το ζήτημα του Λουξεμβούργου λύθηκε ειρηνικά το 1867 με τη συνθήκη του Λονδίνου, ο γαλλοπρωσσικός πόλεμος δεν μπορούσε να αποφευχθεί και έτσι η Λίγκα διαλύθηκε και επαναϊδρύθηκε ως 'Société française pour l'arbitrage entre nations' (*Ένωση μεσολαβητών ανάμεσα στα έθνη*) τον ίδιο χρόνο. Η Société pour l'arbitrage μπορεί να ιδωθεί ως προπομπός του Δικαστηρίου της Χάγης το οποίο ιδρύθηκε το 1899 και της Κοινωνίας των Εθνών που ιδρύθηκε το 1919 και ήταν προπομπός του ΟΗΕ.

## Πρώτο συνέδριο
Το πρώτο συνέδριο της Λίγκας, έλαβε χώρα στις 5 Σεπτεμβρίου 1867 στη Γενεύη. Ο Emile Acollas όρισε την οργανωτική επιτροπή με την υποστήριξη του Τζον Στιούαρτ Μιλ, του Élisée Reclus και του αδελφού του Élie Reclus. 

Άλλοι σημαντικοί υποστηρικτές ήταν οι Βίκτωρ Ουγκώ, ο Τζουζέπε Γκαριμπάλντι, Louis Blanc, Edgar Quinet, Jules Favre, and Alexander Herzen. Δέκα χιλιάδες άνθρωποι από όλη την Ευρώπη υπέγραψαν για υποστήριξη του Κογκρέσου.

Ελαβε υποστήριξη από την την εργατική-κομμουνιστική Πρώτη Διεθνή με τον Καρλ Μαρξ να παρακολουθεί το Κογκρέσο. Ο αναρχικός Μιχαήλ Μπακούνιν έπαιξε σημαντικό ρόλο στη Γενεύη καθώς εντάχθηκε στην Κεντρική Επιτροπή.

## Παραπομπές


## Βιβλιογραφία
* André Durand: ''Gustave Moynier and the peace societies''. In: ''International Review of the Red Cross'', no 314, p.&nbsp;532–550 (31-10-1996) 

Κατηγορία:Πολιτικά κόμματα στη Γαλλία
Μίνιονς (Εγώ, ο Απαισιότατος)

Τα **Μίνιονς** είναι φανταστικά κίτρινα πλάσματα που φορούν μπλε τζιν σαλοπέτες με το χαρακτηριστικό G. Ο Γκρου είναι ο αρχηγός τους και αυτοί είναι πιστοί του ακόλουθοι. Τα Μίνιονς έχουν τραβήξει το ενδιαφέρον πολύ κόσμου καθώς πολλές φορές στα Μέσα Μαζικής Ενημέρωσης (Pinterest, Facebook κτλ.) κυκλοφορούν αστεία με εικόνες τους. Κάποια Μίνιονς είναι ο Μπομπ, ο Κέβιν και ο Στιούαρτ.

## Παραπομπές


Κατηγορία:Φανταστικοί χαρακτήρες
Φλάβιος Δαλμάτιος

:*Να μην συγχέεται με τον γιο του, τον [[Δαλμάτιος|Δαλμάτιο]] καίσαρα.*

O **Φλάβιος Δαλμάτιος**, λατιν. Flavius Dalmatius (απεβ. 337) από τη Δυναστεία του Κωνσταντίνου ήταν τιμητής το 333.

## Βιογραφία
Ήταν γιος τού Κωνστάντιου Α΄ του Χλωρού και της 2ης συζύγου του Φλαβίας Μαξιμιανής Θεοδώρας. Ετεροθαλής αδελφός του ήταν ο Κωνσταντίνος Α΄ Αυτοκράτορας των Ρωμαίων.

Πέρασε τη νεανική του ζωή στην Τολόσα της Γαλατίας. Μάλλον εκεί γεννήθηκαν οι δύο γιοί του Δαλμάτιος και Αννιβαλιανός. Περί το 325 επέστρεψε στην Κωνσταντινούπολη στην Αυλή του Κωνσταντίνου Α΄ και διορίστηκε ύπατος (consul) και τιμητής (censor) το 333.

Στην Αντιόχεια ο Φλ. Δαλμάτιος ήταν υπεύθυνος για την ασφάλεια των ανατολικών συνόρων της Αυτοκρατορίας. Κατά την περίοδο αυτή εξέτασε την περίπτωση του Αθανασίου Πατριάρχη Αλεξανδρείας, σημαντικού αντιπάλου του Αρειανισμού, που κατηγορήθηκε για φόνο. Το 334 ο Φλ. Δαλμάτιος κατέστειλε την εξέγερση του Καλόκαιρου, ο οποίος στην Κύπρο είχε αυτοαναγορευθεί Αυτοκράτορας. Το επόμενο έτος έστειλε μερικούς στρατιώτες στο συνέδριο της Τύρου για να σώσει τη ζωή του Αθανασίου.

Οι δύο γιοί του ανέλαβαν σημαντικά αξιώματα υπό τη διακυβέρνηση τού Κωνσταντίνου Α΄, αλλά ο Φλάβιος Δαλμάτιος και οι γιοί του σκοτώθηκαν στις εκκαθαρίσεις, που ακολούθησαν τον θάνατο του Αυτοκράτορα τον Μάιο του 337.

## Οικογένεια
Είχε τέκνα:
* Δαλμάτιος απεβ. 337, Καίσαρ (335-337).
* Αννιβαλιανός απεβ. 337, είχε τον τίτλο του *ευγενέστατου (nobilissimus)*. Νυμφεύτηκε την εξαδέλφη του Κωνσταντίνα, κόρη τού Κωνσταντίνου Α΄.

## Παραπομπές


## Πηγές
* Roman Emperors DIR

Κατηγορία:Δυναστεία του Κωνσταντίνου
Αννιβαλιανός

Ο Φλάβιος **Αννιβαλιανός**, λατιν. Flavius Hannibalianus (απεβ. Σεπτέμβριος 337) από τη Δυναστεία του Κωνσταντίνου ήταν αδελφός του Δαλμάτιου καίσαρα.

## Βιογραφία
Ήταν γιος τού Φλάβιου Δαλμάτιου τιμητή, ετεροθαλούς αδελφού του Κωνσταντίνου Α΄ Αυτοκράτορα των Ρωμαίων. Μαζί με τον αδελφό του σπούδασαν στην Τολόσα της Γαλατίας υπό τον ρήτορα Εξυπέρο (που μάλλον δεν ταυτίζεται με τον Άγ. Εξυπέριο).

Τη δεκαετία του 320 ο Κωνσταντίνος Α΄ κάλεσε τον αδελφό του Φλάβιο Δαλμάτιο και τους γιούς εκείνου στην Κωνσταντινούπολη. Εκεί ο Αννιβαλιανός νυμφεύτηκε την πρώτη κόρη του Αυτοκράτορα, την Κωνσταντίνα το 335 και έλαβε τον τίτλο του *ευγενέστατου (nobillisimus)*.

Με την ευκαιρία της εκστρατείας του Κωνσταντίνου Α΄ κατά των Σασσανιδών της Περσίας το 337, ο Αννιβαλιανός έγινε "βασιλιάς των βασιλέων και των Ποντιακών γενών" (rex regum et Ponticarum gentium), μάλλον διότι ο θείος του ήθελε, μετά την ήττα των Περσών, να τον τοποθετήσει στον θρόνο των Σασσανιδών.

Ωστόσο η εκστρατεία κατά των Περσών δεν έγινε, διότι ο Αυτοκράτορας απεβίωσε τον Μάιο του 337. Στην εκκαθάριση της αυτοκρατορικής οικογένειας φονεύτηκε ο Αννιβαλιανός και ο αδελφός του Δαλμάτιος.

## Οικογένεια
Νυμφεύτηκε το 335 την Κωνσταντίνα, κόρη του Κωνσταντίνου Α΄ Αυτοκράτορα των Ρωμαίων· δεν απέκτησαν απογόνους.

## Πηγές
* Aurelius Victor, 41.20
* Zosimus, iii.40.3; Flavius Claudius Iulianus, Epistula ad Athenienses, 270 C.

Κατηγορία:Δυναστεία του Κωνσταντίνου
Μέμο Καροτενούτο

Ο **Μέμο Καροτενούτο** (ιταλικά: Memmo Carotenuto, (Ρώμη, 23 Αυγούστου 1908 - 23 Δεκεμβρίου 1980), ήταν Ιταλός ηθοποιός. Από το 1941 εως το 1980 επαίξε σε 125 ταινίες.
## Φιλμογραφία
**[[The Wedding Trip]]* (1969) 
* *[[Assassination in Rome]]* (1965)
* *[[Male Companion]]* (1964)
* *[[Ten Ready Rifles]]* (1959)
* *[[Ferdinando I, re di Napoli]]* (1959)
* *[[Everyone's in Love]]* (1959)
* *[[My Wife's Enemy]]* (1959)
* *[[Tuppe tuppe, Marescià!]]* (1958)
* *[[The Italians They Are Crazy]]* (1958)
* *[[Legs of Gold]]* (1958)
* *[[The Most Wonderful Moment]]* (1957)
* *Fathers and Sons* (1957)
* *[[Poveri ma belli]]* (1957)
* *[[The Bigamist]]* (1956)
* *[[Lucky to Be a Woman]]* (1956)
* *[[The Band of Honest Men]]* (1956)
* *[[Ψωμί, έρωτας και ζήλεια]]* (1954)
* *[[A Slice of Life]]* (1954)
* *[[Too Bad She's Bad]]* (1954)
* *[[The Three Thieves]]* (1954)
* *[[House of Ricordi]]* (1954)
* *[[Ψωμί, έρωτας και φαντασία]]* (1953)
* *[[If You Won a Hundred Million]]* (1953)
* *[[Ο κλέψας του κλέψαντος]]* (1958)

## Παραπομπές
 
## Εξωτερικοί σύνδεσμοι
*

Κατηγορία:Ιταλοί ηθοποιοί κινηματογράφου
Κατηγορία:Βραβευμένοι με Νάστρο ντ' Αρτζέντο
Κατηγορία:Ιταλοί ηθοποιοί θεάτρου
Απογραφή Πληθυσμού 1921 (Κύπρος)

Η **Απογραφή Πληθυσμού 1921** ήταν η 5η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου. Η προηγούμενη απογραφή ήταν του 1911.

Συνοπτικά, το αποτέλεσμα της απογραφής ήταν η καταγραφή πληθυσμού 310715 κατοίκων. Οι άνδρες ήταν 155965 και οι γυναίκες 154750.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1911 και του 1921:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Αλεξάντερ Κλούγκε

Ο **Αλεξάντερ Ερνστ Κλούγκε** (*Alexander Ernst Kluge*, 14 Φεβρουαρίου 1932 - 25 Μαρτίου 2026) ήταν Γερμανός σκηνοθέτης, τηλεοπτικός παραγωγός, συγγραφέας, σεναριογράφος και διδάκτωρ νομικής.

Έγινε γνωστός ως ένας από τους πιο σημαντικούς εκπροσώπους του νέου γερμανικού κινηματογράφου, τον οποίο ίδρυσε και ανέπτυξε θεωρητικά και πρακτικά.

Το 1968 κέρδισε τον Χρυσό Λέοντα στο φεστιβάλ της Βενετίας για την ταινία *Die Artisten in der Zirkuskuppel: ratlos*.

Απεβίωσε σε ηλικία 94 ετών στις 25 Μαρτίου 2026.

## Παραπομπές


Κατηγορία:Γερμανοί σεναριογράφοι
Κατηγορία:Γερμανοί συγγραφείς
Κατηγορία:Γερμανοί σκηνοθέτες κινηματογράφου
Ζωολογικός κήπος Λονδίνου

**Ο ζωολογικός κήπος του Λονδίνου**(αγγλικά: London Zoo) είναι ένας μεγάλος ζωολογικός κήπος που βρίσκεται στην αγγλική πρωτεύουσα. Άνοιξε στις 27 Απριλίου 1828. Φιλοξενεί 673 είδη ζώων. Είναι επιστημονικός ζωολογικός κήπος και την δοίκησή του την αναλάμβανει η ζωολογικη κοινότητα του Λονδίνου.

Ο ζωολογικός κήπος του Λονδίνου άντεξε τον Ά και τον Β παγκόσμιο πόλεμο, ενώ λειτούργησε και κατά την Βρετανική α Αυτοκρατορία.

## Ζώα του κήπου
Ο ζωολογικός κήπος του Λονδίνου φιλοξενούσε στο παρελθόν διάσημα και πολύ αγαπητά ζώα στο κοινό. Κάποια από αυτά ήταν ο αφρικανικός ελέφαντας Τζάμπο (ο μεγαλύτερος αφρικανικός ελέφαντας) ο δυτικός πεδινός γοριλας Guy the gorila, το θηλυκό γιγάντιο πάντα Chi Chi, ο ιπποπόταμος Obaysch, η πολική αρκούδα Brumas, και ο γορίλας Bongo Junior.

## Εξωτερικοί σύνδεσμοι
* 

Κατηγορία:Λονδίνο
Λονδινο